Tshebeletso tsa eba matlong, kapa phapusi efeng kapa efeng feela efumanehang, kapa sebakeng sebulehileng, hosa hlokahale moaho o mong. (The Pilgrim Church by E H Broadbent page 3.) 34 Ke hobaneng ha ho hlola ha rona dinyewe e le ntho e hlollang? Nahana ka sena: Dipaki Tsa Jehova hase batho ba hlaheletseng kapa ba tummeng. Ha re voute, ha re tshehetse matsholo a dipolotiki ebile ha re leke ho susumetsa boradipolotiki. Ho feta moo, ba bang ba rona ba iswang makgotleng a phahameng ba nkwa e le batho “ba sa rutehang le ba tlwaelehileng.” (Lik. 4:13) Kahoo, ho ya ka pono ya batho, ha ho na letho le lekaalo le susumetsang makgotla ho re thusa le ho etsa qeto e kgahlanong le bahanyetsi ba rona ba baetapele ba bodumedi le boradipolotiki ba matla. Leha ho le jwalo, ka makgetlokgetlo makgotla a ile a nna a ema le rona! Ho hlola ha rona ho paka hore re tsamaya “ponong ya Modimo, hammoho le Kreste.” (2 Bakor. 2:17) Ke kahoo, re buang jwaloka moapostola Pauluse ha a ne a re: “Jehova ke mothusi wa ka; nke ke ka tshaba.”—Baheb. 13:6.